Moord op oudioloog: verdagtes word gesoekIgna Nortjie. Foto: Beeld Die Mpumalanga-polisie is tans opsoek na die verdagtes wat verantwoordelik was vir die ontvoering en moord van die Middelburgse oudioloog, Igna Nortjie. Volgens Kolonel Leonard Hlathi, woordvoerder vir die polisie, het Inga se man, Rian haar as vermis aangemeld nadat hy by die huis aangekom het en ontdek het die motorhuis is leeg. Rian het die huis deursoek en die kluis oopgekry en gesien ŉ gaspistool is ook verwyder. ŉ Motor is Woensdagaand by Verena gevind en Igna se liggaam is in ŉ sloot ŉ paar meter weg van die motor gevind. “Ons vra enige iemand met inligting wat kan lei tot die hegtenis name van verdagtes om speurder-kaptein, Nelson Nkgadima, by 082-703-1999 te kontak,” het Hlathi gesê.